b'\n_START_ARTICLE_\nTuhinjska dolina\n_START_PARAGRAPH_\nTuhinjska dolina, pokrajina ob Nevljici in Motni\xc5\xa1nici med Celjsko kotlino in Ljubljansko kotlino_NEWLINE_Tuhinjska dolina ali tudi Tuhinjsko - Motni\xc5\xa1ko podolje. \xc5\xa0iri se na severovzhodu Posavskega hribovja v smeri vzhod - zahod, na severu pa jo Menina lo\xc4\x8duje od zgornjega dela Zadre\xc4\x8dke doline. Ve\xc4\x8dji zahodni del je izoblikovala reka Nevljica, vzhodno od prelaza Kozjak, pa je o\xc5\xbeja dolina potoka Motni\xc5\xa1nice v pore\xc4\x8dju Savinje. Tuhinjska dolina sega vse od kampa Pod skalo na koncu Kamnika pa dale\xc4\x8d do za\xc4\x8detka \xc5\xa0tajerske._NEWLINE_Glavna poselitvena os je osredoto\xc4\x8dena ob Nevljici in Motni\xc5\xa1nici, naselja na dnu doline so ve\xc4\x8dinoma gru\xc4\x8dasta, deloma obcestna. Ve\xc4\x8dja naselja v Tuhinjski dolini so Laze v Tuhinju, \xc5\xa0martno v Tuhinju in Motnik.Ob cesti med kraji pa najdemo tudi bencinsko \xc4\x8drpalko . V srednjem veku je bila Tuhinjska dolina prometno pomembnej\xc5\xa1a od \xc4\x8crnega grabna oziroma ceste preko Trojan, o \xc4\x8demer pri\xc4\x8dajo njena \xc5\xa1tevilna starej\xc5\xa1a naselja. Danes je po Tuhinjski dolini usmerjen zlasti promet, ki Celjsko kotlino povezuje z Gorenjsko. Preko gorskih prelazov je Tuhinjska dolina povezana tudi s sosednjima dolinama, na jugu s \xc4\x8crnim grabnom in na severu z Zgornjo Savinjsko dolino. Z graditvijo termalnega kopali\xc5\xa1\xc4\x8da Snovik, pa se je pri\xc4\x8del razvijati turizem, kar vpliva na ravoj celotne pokrajine._NEWLINE_Pri Motniku so od srede 19. stol. do srede 20. stol. v oligocenskih plasteh kopali premog in v njih med drugim na\xc5\xa1li fosilnega nosoroga (Meninatherium telleri).'